JohanHeinsen/ENO huggingface dataset:
Aarhuus Stifts-Tidende, 1842-11-26
De Ærede af mine Medborgere, der saavel Budne som Uindbudne beviste min sal. Kone den sidste Ære, ved at ledsage hende til hendes Hvilested, ligesom ogsaa Regimentets respective Musikcorps, der aldeles uopfordret forskjønnede Høitideligheden ved at spille Sørgemelodier over Graven, tilligemed alle de, der ved Flagning søgte at hædre hendes Bortgang, aflægges herved min hjerteligste Tak, med Overbeviisning om, at slige Yttringer paa Godhed og Venskab for den Afdøde og mig aldrig skal forglemmes, men stedse være i min taknemmelige Erindring. Aarhuus, den 25de Novbr. 1842. J. J. Guldager.
Aarhuus Stifts-Tidende, 1842-11-26
Jfølge hvad der er vedtaget paa Skiftet efter afdøde Justitsraad Ridder Hjorth i Aarhuus, bliver den Boet tilhørende Gaard Ms 894, paa Hjørnet af Volden og Klostergade her i Byen, med tilhørende Grund og Udbygninger, opbuden til Bortsalg ved trende offentlige Auctioner, nemlig: 1ste Auction Mandagen den 28de denne Maaned, 2den Auction Mandagen den 5te Decbr. d. A., 3die Auction Mandagen den 12te f. M., hver Dags Formiddag Kl. 11. Første og anden Auction afholdes paa Raadstuen her i Byen, og tredie Auction i selve Gaarden, og vil Budet, om det er nogenlunde antageligt, blive approberet. Gaarden, der bestaar af 2 Etager Grundmuur, er for faa Aar siden af Ny opbygget, beqvemt og godt indrettet, samt særdeles vel vedligeholdt. Den er især passende for en stor eller tvende mindre Familier af Embedstanden, eller i anden lignende Stilling. Conditionerne, der ere favorable for Kjøberen, idet 2/3 Dele af Kjøbesummen kan blive indestaaende i Gaarden, ere saavelsom Adkomstdocumenterne til Eftersyn hos Procurator Dahl. Aarhuus Byfoged-Contoir, den 19de Novbr. 1842. Efter Constitution. C. Nyssum.
Aarhuus Stifts-Tidende, 1842-11-26
Jfølge Reqvirentens Begjæring bliver herved den, tilden 29de dennes berammede, Auction paa KiærsgaarStrand, over den strandede Galease Pomerania" med Tilbehør, tilbagekaldt, hvorimod Auctionen over Kultjæren og Farvetræet vil blive fremmet. Hjørring, den 21de Novbr. 1842. Koefoed.
Aarhuus Stifts-Tidende, 1842-11-26
Creditorerne i Boet efter afdøde, forhenværende Kjøbmand Rasmus Hansen Leemejer og efterlevende Enke, her i Byen, indkaldes herved, ifølge Placaten af 26de Octbr. 1792, med 12 Ugers Varsel, til for underskrevne Skifteret at anmelde og bevise deres Fordringer.
Aarhuus Stifts-Tidende, 1842-11-26
Samlinger i Boet holdes paa Raadstuen her i Byen, Tirsdagen den 20de Decbr. næstkommende, samt 17de Januar og 14de Februar 1843, hver Dags Formiddag Kl. 10. Randers Skifteret, den 16de Novbr. 1842. G. A. Koefoed. S. Poulsen. Gjæstgiver tilkjøbs.
Aarhuus Stifts-Tidende, 1842-11-26
Formedelst anden Bestemmelse agter jeg, underhaanden at sælge den mig tilhørende, paa Horsens Byes Nørregade beliggende Gaard, hvori jeg ifølge kongelig allernaadigst Bevilling driver Gjæstgiveri, og hvor forhen Enkemadame Petersen i en lang Række af Aar har drevet denne Næringsvei. J min Eietid har Gaarden modtaget betydelige Forbedringer. Forhuset og Sidebygningen, der ere 2 Etager høie, have nu 20 Værelser, foruden Kjøkken, Spiskammer og Bryggers. Af Nyt er indrettet en Stald til 30 Heste, saa der nu kan rummes henved 20 Heste. Ved Gaarden ligger en smuk Have med mange gode Frugttræer, og hvor er anlagt en Keglebane med Havestue. I Gaarden er fortrinligt godt Springvand. Til Gaarden hører en Grundlod, som ligger i Nærheden af Byen. Tiltrædelsen kan skee ved Handelens Afslutning. I Kjøbet kan følge de fleste Kakkelovne, og alt til Gjæstgiveriet af Meubler, Senge Trykt i Aarhuus Stiftsbogtrykkeri. og Sengeklæder, Linned og Huusgeraad, henhørende Inventarium. Pengevilkaarene ville blive indrettede saa favorable for Kjøberen som muligt. Lysthavende behage, i portofrie Breve, eller personligen, at henvende sig til undertegnede Eier, for tillige at tage Eiendommen, Øiesyn. Horsens, den 5te November 1842. Gaarden Stjernholm, beliggende tæt udenfor Horsens, Brøchner. med tilhørende Hauge og Jordlod, er at faae tilleie, og kan tiltrædes strax, eller til Paaske Flyttetid 1843. Bygningerne der ere grundmurede, og af nye opførte for 5 a 6 Aar siden, afgive en herskabelig Bopæl. Alle Værelserne i Hovedbygningen ere gibsede. Der kan beqvemt boe 2 Familier, da der i Kielder=Etagen er indrettet 2 Kjøkkener. I Sidebygningen er indrettet en Stald for 4 Heste og 4 Køer, samt Vognremisse med flere Beqvemmeligheder. I Gaarden er fortrinlig Vand. Beliggenheden er meget smuk, med Udsigt over Horsens Fjord tilde smukke Egne ved Boller, Jensgaard og Steensballegaard. Lysthavende behage enten personlig, eller i portofrie Breve, at henvende dem til undertegnede Eier. Horsens, den 5te November 1842. Brøchner.
Aarhuus Stifts-Tidende, 1842-11-26
Nye spanske Viindruer, candiserede italienske Frugter i smaae Æsker, nye franske Svedsker, smaa runde Rosiner og Confect Rosiner til 18, pr. T. Bamb. Kirsebær og ny ital. Succade m. m.,er nylig arriveret hos F. Philip.
Aarhuus Stifts-Tidende, 1842-11-26
Gode blegede Formelys faaes hos F. Philip.
Aarhuus Stifts-Tidende, 1842-11-26
Brabandsk Saalelæder, i 1/4 og 1/2 Huder, samt mindre Dele, faaes billig hos F. Philip. Jagt Krudt,
Aarhuus Stifts-Tidende, 1842-11-26
fiin poleret, Patent=Hagel i alle Numere, samt Knald hætter, faaes hos C. A. Rodtwitt, Mindegaden.
Aarhuus Stifts-Tidende, 1842-11-26
Graae & hvide islandske Sengefær, fra 5 til 7 1/2 Rbd. pr. Lpd., Gaaseduun til 1 Rbd. pr. Pd., samt Gaasefjær, faaes hos C. B. Christensen.
Aarhuus Stifts-Tidende, 1842-11-26
Undertegnede anbefaler sig med de nu brugelige Damekamme, efter sidste Modejournal, samt alt andet tilKammager=Professionen henhørende Arbeide. A. F. Nolst, paa det lille Torv.
Aarhuus Stifts-Tidende, 1842-11-26
Undertegnede tilbyder herved at give Underviisning i Pianofortespil. Man ville behage desangaaende at henvende sig til mig i mit Logis hos Hr. Skræddermester Knudsen paa Vestergade. S. Davidsen.
Aarhuus Stifts-Tidende, 1842-11-26
En ovet Comptoirist, som skriver en flydende og smuk Haand, önsker sig en Plads til næstkommende 1ste Mai, helst paa en Justitsembedsmands Comptoir. Udmærkede Anbefalinger kunne produceres. Adressecomptoiret anviser.
Aarhuus Stifts-Tidende, 1842-11-26
En Karl søger en Condition, helst ved et Brænderi eller som Maltgiører. Adressecontoiret anviser.
Aarhuus Stifts-Tidende, 1842-11-26
Jyllandsposten Nr. 47. indeholder: Hvorlidet der hører til for at faae en Borger sat i Fængsel. – Er der Grund til at ønske Brændeviins brændingen frigivet? – Deligencen mellem Khvn, og Kallundborg. - Overauditeur Lassen af Frederikshavn. - Natmands=Familien i Aarhuus, &c. &c.
Aarhuus Stifts-Tidende, 1842-11-26
Paa dette Blad, som udkommer en Gang ugentlig, kan subskriberes i Aarhuus hos Bogh. Warberg. Rettelse: J M 209, 1ste Sp. 3die Lin, stod. 1515 Tdr. istedetfor Tons.
Aarhuus Stifts-Tidende, 1842-11-26
Hermed et litterairt Følgeblad.
Aarhuus Stifts-Tidende, 1842-11-28
24 No 212. den 28 November. Mandagen med Brevposterne Den til Forsendelse alene privilegerede Kongelig allernaadigst Aarhuus Stifts-Tidende. udgives i Gange ugentlig af Overkrigscommissair 2. 3. Lingust. Redigeres af 9 Linorit, ans pil
Aarhuus Stifts-Tidende, 1842-11-28
Nyheder fra Udlandet. Den chinesiske Regjering har sluttet en Fredstractat med England. Hovedbetingelserne ere følgende: 1) China betaler i 3 Aar 21 Millioner Dollars. 2) Cantons, Amoys, Ringpos og to andre chinesiske Havne skulle aabnes for den brittiske Handel. 3) Øerne Hong=Kong aftrædes for stedse til Hs. brittiske Majestæt. 4) Fangerne udleveres. 5) En Amnesti udstedes. 6) Vegge Nationers Embedsmænd behandles eens. 7) Øerne Tschusan og Kolong-Son holdes besatte af Englænderne, indtil ovenanførte Sum er udbetalt.
Aarhuus Stifts-Tidende, 1842-11-28
Fra Spanien meldes, at der er Oprør i Barcellona. Det begyndte den 13de Novbr., idet nogle og tredive Arbeidsfolk vilde indsmugle nogle Varer, igjennem en af Portene. Folket slog sig paa deres Parti, afvæbnede Vagten og dræbte en Soldat. Der kom Forstærkning, og mange Personer bleve fængslede, blandt hvilke Redacteuren af Bladet Republikaneren." Næste Morgen forlode alle Arbeidsfolk deres Værksteder og trak igjennem Gaderne. Nationalgarden havde besat alle Adgangene til Raadhuset, og da Linietroppperne vilde afløse den, kom det til Haandgemæng. Hele Garnisonen kaldtes under Vaaben; et Regiment rykkede frem i Slagorden med 6 Kanoner. Fremmede, som kom den 16de til Barcellona, fandt Porten lukkede. Udenfor havde man baade hørt Geværild og Kanonade inde i Staden. Til laJonquiere var den 18de kommet et Brev fra en Rytterofficier, saalydende: Efter en blodig Kamp have vi maattet rømme Staden. Jndvaanerne havde bemægtiget sig Skydset, og vi bivouaquere i to Dage udenfor Voldene; Atarananos (Barcellonas Citadel) og Havnen ere endnu besatte af Linietropperne. Det var gaaet saa blodigt til, at selv Fruentimmerne havde været bevæbnede." – Det hedder, at Opstanden har udbredt sig til Solsen og Lerida.
Aarhuus Stifts-Tidende, 1842-11-28
Oversvømmelsen paa Madeira skal have anrettet ubeskrivelige Ulykker. Af Staden Magdalena staae kun Kirken og eet eneste Huus tilbage; mange af Jndvaanerne skylledes bort med deres Huse. Canico staaer kun halvt tilbage. Alle Viinlagerne paa hele Sydsiden ere bortskyllede. J Funchal alene anslaaes Skaden til 300 Contos. En amerikansk Brig kastedes langt ind i en Have, en engelsk Skonnert knustes mod et Kalkfabrik.
Aarhuus Stifts-Tidende, 1842-11-28
Øen Cuba har lidt meget af et skrækkeligt Stormveir. Over et halvthundrede Bygninger, i Nærheden, af Havnen, ere blevne styrtede overende. En engelsk Tremaster, ladet med Sukker, og et andet Skib vare gaaede under i Matanzas Havn. Kaffe= og Sukker Plantagerne have lidt betydeligt, og mange Mennesker, samt en meget betydelig Deel Qvæg, ere omkomne.
Aarhuus Stifts-Tidende, 1842-11-28
Rusland har sluttet sig til den brittist tyrkiske Handelstractat, der stipulerer 12 og 5 PC. Ind- og Udførselstold, medens Russerne hidtil overalt kun betalte 3 pC. Med Hensyn til den fordeelagtigere Tarif komme nu ikke alene Englænderne, men ogsaa andre Nationer, navnligen den danske, til i Fremtiden at deele Fordelene med Russerne. I Paris har Efterretningen om den mellem England og China sluttede Fredstractat gjort megen Sensation, da man langtfra ikke havde ventet, at den chinesiske Regjering vilde have viist sig saa eftergivende. Som Følge af de sidste Efterretninger fra Algier have 3 Linie=Jnf. Regimenter faaet Ordre at indskibe sig dertil. Hertugen af Anmale har bedt sin Fader om, at maatte tage med, og faaet Lov dertil. Med hvor megen Forsigtighed end den fr. Regjering har villet iværksætte en Toldforbindelse med Belgien, er denne Plan dog gaaet aldeles overstyr. Kongen havde sagt til de Delegerede for Eure-Departementet: Uden denne Union faae vi tilsidst de preussiske Told vægtere ved den franske Grændse; men den preussiske Toldlinie i Belgien vilde være Signalet til en Krig, og jeg vil opretholde Freden." J London har der fra Kl. 9 om Aftenen den 14de Novbr. indtil den 16de om Morgenen været ikke mindre end 9 Jldebrande i Stadens forskjellige Qvarterer, saa at Sprøiterne havde i hiin Tid været i en bestandig Bevægelse.
Aarhuus Stifts-Tidende, 1842-11-28
Fædrelandet. Kjøbenhavn, den 26de Novbr. Hs. Maj. Kongen og den kgl. Familie vendte i Onsdags Eftermiddag tilbage hertil Staden fra Jagterne og de Frederiksborgske Festligheder i Anledning af Prinds Ferdinands Geburtsdag. Jgaaraftes høitideligholdt, det kgl. Videnskabernes Selskab sin hundredaarige Jubelfest i Universitetsbygningen, hvortil Kongen ankom med Fakler, hvorefter Allerhøists. bivaanede Festen nede iblandt Medlemmerne, medens de kgl. Prindser (Md.) forbleve paa Tribunen.
Aarhuus Stifts-Tidende, 1842-11-28
Muurlaugets Kro havde ogsaa en Jubelfest i Forgaars, da det var dennes hundredaarige Stiftel(Md.) sesdag. Det af Hs. M. Kongen for c. 120,000 £. kjøbte Bernstorfske Slot skal ikke være bestemt for Prinds Ferdinand, men for Kronprindsessen, som ønsker at boe i Nærheden af Residentsen. Derimod mener man, at Slottet Frederiksgave, til hvis Jstandsættelse der, som bekjendt, nylig er medgaaet en Sum vil blive afhændet til en Privatmand. (Khvnsp.)Der er kommen Efterretning hertil, at Gouverneuren over de danske Besiddelser paa Kysten Guinea, Capt. Lieutn. Wilckens, er død der, efter neppe at være kommen dertil. Først i Februar M. d. A. var han afreist dertil, i Følge med den til 2den Assistent udnævnte Cand. juris C. Carstensen, der saaledes, da første Assistent, Dahl, er vendt tilbage hertil, ved Wilckens Død kommer til at fungere som Gouverneur. (Brig. Td.)¬
Aarhuus Stifts-Tidende, 1842-11-28
- Det Beckerske Skuespillerselskab, der for Tiden giver Forestillinger i Frederiksborg, nød i Mandags Aftes den Lykke, at hædres ved Hs. M. Kongens, Hs. K. H. Kronprindsens, Hs. D. Landgreve Wilhelm af Hessens og øvrige Prindsers allerh. og høie Nærværelse. Byen var illumineret lige fra Slottet indtil Torvet, hvor Skuespillet gaves i Gjæstgiver Brammerstedts Locale. Ved Jndtrædelsen i Theatret blev Hs. M. modtaget med et jublende, længevedvarende Vivat af Publicum. (Dan.)
Aarhuus Stifts-Tidende, 1842-11-28
Atter er Redacteuren af Fædrelandet", ifølge det kgl. danske Cancellies Ordre, bleven actioneret, for at have overtraadt Trykkefrihedslovgivningen, med Hensyn til en i sidste Mandags indrykket Artikel om et Optrin, der skal have fundet Sted i den slesvigske Stænderforsamling. (Brig. Td.)- Under 15de ds, har Hs. M. Kongen allern. udnævnt Chordegn og Skolelærer Peder Jørgensen i Kolding til Dannebrogsmand. (CT.)
Aarhuus Stifts-Tidende, 1842-11-28
Høiesteret har dømt den jydske BondekonElisabeth Andersdatter, for at have ombragt sin Mand, Julius Nielsen, ved Rottekrudt, samt for, i Forening med Ole Snikker, at have villet ombringe Sidstnævntes Hustru, den Første til at have sit Liv forbrudt, Sidstnævnte til 5 Aars Forbedringshuusarbeide i Viborg Tugthuus. Manden havde hun ombragt ved noget Rottekrudt, som han havde kogt i Vand, for dermed at vaske sine Heste, og hvoraf han havde levnet saameget som et Snapseglas fuldt, hvilket hun kom i en Portion Flæskesuppe, som hun derpaa blandede i den Kaal, han fik til Middagsmad, hvoraf han døde næste Nat. Dette Mord blev først opdaget et Aarstid derefter, da hun havde faaet Ole Snitker til at sætte en Flaske med RottekrudtsExtract i et Skab, hvor hans Kone havde sin Brændeviinsflaske, hvortil hun var meget hengiven. Men det mislykkedes; hun kastede Giften op igjen, og undslap Faren; derved opdagedes Mandens Drab. Mordersken angiver, at hun var ulykkelig gift, og troede at blive lykkeligere ved at faae Ole Snitkertil Mand, naar hun først var den qvit, som hun havde. (Md.)
Aarhuus Stifts-Tidende, 1842-11-28
Ved Hof- og Stadsretten er en Værtshuusholder Dumin her i Staden bleven idømt en Mulct af 20 18, for at have tilberedt og udsolgt til medicinsk Brug en Drik under Navn af Gigtel, uagtet Saadant var ham gjentagne Gange blevet forbudt af Stiftsphysicus. (Md.) Tre Menige af de i Hirschholm værende Husarer, der have mishandlet deres Corporal, ere igaar transporterede hertil, for at udstaae deres Straf. (Kp.)(Af Dsk. Ugskr.) Fru Heiberg modtog paa sin Fødselsdag et nyt Beviis paa den Beundring, hvormed Publicum meer og mere anerkjender, at den i hende seer Kunstens sjeldneste Repræsentantinde. Sangforeningen i Spidsen for over 500 Studenter, bragte hende bemeldte Aften, i Haven ved hendes Bopæl, under Fakkelskin, en overordentlig smuk Seregade og et begeistret Leve! Den høie Kunstnerinde, klædt i en hvid Dragt, modtog i et aabent Vindue, ved sin Mands Side, denne Hylding, for hvilken hun takkede i nogle hjertelige og bestedne Yttringer. Derpaa begav hun sig ned paa den Trappe, som fører ud til Porten, gjennem hvilken Toget vendte tilbage, og vedblev at neie, indtil det forsvandt.
Aarhuus Stifts-Tidende, 1842-11-28
– Efter at Studenterne i Tirsdags Aftes havde afsunget den af H. Hertz digtede Rotturno" i Anledning af Fru Heibergs Fødselsdag, blev der udbragt et "Leve!" for Kunstnerinden, som istemtes af den paa Gaden myldrende Menneskemasse. (Sp.)¬
Aarhuus Stifts-Tidende, 1842-11-28
- Det italienske Operaselskab, der vedbliver at vinde Laurbær, men kun faa Penge, har atter faaet en ny Primadonna, en Mom. Mazza, der er forskreven directe fra Mailland og for en Tid skal afløse den yndede Mdm. Marziali. (Md.)¬
Aarhuus Stifts-Tidende, 1842-11-28
- Dags Adresseavisen falbyder en Mængde nye æsthetiske Værker: af Forf. til en Hverdagshistorie En Brevvexling; "Min Tidsalder, fra 1782184 af St. St. Blicher, og "Lappalier af danske Novellister, udgivne af Ludvig Neiberg. Tillige er Jngemanns nye Udgave af Kong Erik og de Fredløse udkommen. – J Mandags Aftes blev Dronningens Regiment, som vi haabe for bestandigt, opløst under Hyssen og Piben, mod hvilke der ikke viste sig mindste Opposition. (Khvnsp.)- Grev Ahlefeldt, som er bleven Overceremonimester, er ikke den Stænderdeputerede og Lehns greven, men forhenv. Hofchef og Ritmester i Garden.
Aarhuus Stifts-Tidende, 1842-11-28
- En Artikel i Berlings Tidende søger at berolige de kjøbenhavnske Damer med Hensyn til den herskende Frygt for, at der existere flere saakaldte graae Mænd."
Aarhuus Stifts-Tidende, 1842-11-28
Fra Slesvig. Næsten som en Mærkelighed anføres herfra i det sidste No af den Alt. Mercur,
Aarhuus Stifts-Tidende, 1842-11-28
at den slesvigske Stænderforsamling havde igjen uforstyrret fortsat sine Moder og at Kjøbmand Lorenzen, har taget en stum Andeel deri. Jfølge et foregaaende N var han igjen indtraadt i Forsamlingen, efterat han havde maattet afgive den udtrykkelige Erklæring, at ville efterkomme Præsidentens Anordninger og, indtil hans Sags videre Afgjørelse, betjene sig at det tydske Sprog i sine Foredrag. Præsidenten havde nemlig nægtet ham, at faae hans paa Dansk holdte Foredrag indførte i Protocollen, ligesom Secretairerne havde nægtet at underskrive dem. Nogle af Møderne siges at have været meget tumultuariske.
Aarhuus Stifts-Tidende, 1842-11-28
Der tilføies endvidere i Alt. Mercur, at Publicum er afgjort ugunstigt stemt mod Lorenzen, hvis Adfærd man, maaskee med Uret, vil bringe i Forbindelse med Prof. Flors Ankomst fra Kiel, og at den sønderborgske Deputerede ikke kjender det slesvigske Publicum, naar han frygter for sin personlige Sikkerhed og derfor skal have søgt om Beskyttelse hos Politiet. Men saameget er vist - tilføier Kjøbenhavnsposten, hvoraf dette er uddraget – at der foreligger en Begivenhed, der ikke kan hengaae saaledes, og som derfor har det Gode til Følge, at dens Afgjørelse idetmindste kan bidrage til, at belyse vor Stilling og vor nærmest forudseelige Fremtid og idet den tillige vækker til Bevægelse af vor staanerende Ro, give et nyt Bidrag til Overbeviisningen om, at Noget maa der gjøres.
Aarhuus Stifts-Tidende, 1842-11-28
Stænderforsamlingen i Viborg. Discussionen om Kbm. Lorenzens Behandling i den slesvigske Stænderforsamling fortsattes. Roulund sagde: "Tunc tua res agitur, paries quum proximus ardet; det er paa Dansk: Da gjælder det din Sag, naar Naboens Væg brænder. Det er altsaa den første bittre Frugt af Stænderforsamlingernes Adskillelse; men det vil rimeligviis ikke blive den sidste. Jeg anseer det for utvivlsomt, at Slesvig hører til Danmark, jeg kan derfor ikke ansee det i den slesvigske Stænderforsamling, Passerede for Andet, end en Fornærmelse mod det danske Sprog og den hele danske Nation, og jeg troer, at det ligesaa lidet bor hengaae upaatalt i denne Forsamling, som jeg betvivler, at det ikke vil hengaae upaaagtet af Regjeringen. Jeg stemmer derfor for en Comitees Nedsættelse og jeg troer, at Sagen paa Grund af dens særegne Vigtighed bør anticiperes." – Commissarius. henholdt sig til sin tidligere Jndsigelse. Men With vedblev, at han blot vil foreslaae, at petitionere Hs. Maj. om, at han vil antage sig den danske Nationalitet i Slesvig, og da den danske Nationalitet ikke kan siges at være nærværende Forsamling uvedkommende, finder han ei, at der fra Formens Side kan være Noget til Hinder for, at Forsamlingen indlader sig paa Andragendet. Commissarius vedblev at paastaae, at denne Sag laa udenfor Forsamlingens Virkekreds. "Jeg kan dog ikke – vedblev With - see, at det tydske Sprog skal i et Hertugdømme, hvis ene Halvdeel er dansk, kunne have en saadan Præference for det danske, og at nægte den Deputerede Adgang til Protocollen, er det Sammesom at nægte ham at tale. Lorenzen har ikke af Trods talt Dansk i Stænderforsamlingen, men kun for i Gjerningen at vise sine nordslesvigske Landsmænd, at han ikke deelte Forsamlingens Had og Haan imod deres Nationalitet, og at han afskyede Forfølgelsen imod deres Modersmaal. Det er en ædel Grund, skulde jeg mene." Præsidenten bemærkede, at naar Andragendet stilles saaledes, som With senest har yttret, at det nemlig bliver et i den danske Nationalitets Jnteresse begrundet Forslag til en Petition til Hs. Maj. om, at ville drage Omsorg for, at de danske Sprogforhold og den danske Nationalitet i Slesvig beskyttes, da forekommer der ham ikke at være tilstrækkelig Grund til at afvise Andragendet, naar dette iøvrigt egner sig til at tages under Behandling. Men Commissarius vedblev at protestere derimod; desuagtet erklærede Præsidenten, at han ikke troede, han som Præsident kunde nægte at modtage Andragendet.
Aarhuus Stifts-Tidende, 1842-11-28
Dødsfald. Frøken Julie Callisen (19 Aar gl., af Typhus), Datter af Statsraad og Prof. Dr. med. Callisen; kgl. Kok Jac. Thyesen (47 Aar), Frederikke Pinques, Jfr. Caroline Soltow (26 Aar), Jfr. Eva Bay 73 Aar); Alle i Khvn. Herredsfoged Hellemann i Bandholm. Kirstine Plambech i Roeskilde. Gjæstgiverske Maria Pedersen i Steenlille Kro. Karen Ostermann i Kallundborg. Rachel Levysohn, Sara Cohn f. Rendsborg og forhen. Commandeersergeant Dieruus i Fredericia.
Aarhuus Stifts-Tidende, 1842-11-28
Copulerede. J Kjøbenhavn den 22de Novbr.: Repetiteur i det kongl. Capel Hr. Pauli og Jfr. Al berta Schou. I Helsingøer; Hr. Prem. Lieutn. Chr. Fr. v. Wittrock og Jfr. Augusta Rosalia Unna. S. St. Fuldm. ved Øresunds Toldkammer Hr. N. Lassen og Frøken Laura Zeiner. - J Aalborg den 18de ds. Hr. Dyrlæge Stockfleth og Jfr. Jensine Krogh af Krogsgaard.
Aarhuus Stifts-Tidende, 1842-11-28
Aarhuus, den 28de Novbr. Idag feiredes her, med ligesaa almindelig som uskrømtet Deeltagelse, en Fest, som, i Ordets ædleste Betydning, fortjener Navn af en Borgerfest, skjøndt den laante sin første Glands af Familielivets stille Lykke. Det var idag halvtredsindstyve Aar siden vor høitagtede Medborger, Hr. Agent Meulengracht, indtraadte i ægteskabelig Forbindelse med den ædle Qvinde, som endnu forskjønner hans Livs Aften, og af denne huuslige Høitid blev snart en offentlig, da Alle kappedes om, at bevidne Jubelparret deres Deeltagelse i en saa sjelden Lykke. Alt i den tidlige Morgenstund forkyndtes Festen ved Musik, Kanonskud og Flag ning, hvorefter fulgte Gratulationer &c. I Polyhymnias smukke store Locale var en festlig Diner af Borgere og Embedsmænd, hvorved efter Sange og Taler, udbragtes Ønsker, som Himlen ville bønhøre. Reisende.
Aarhuus Stifts-Tidende, 1842-11-28
Med Dampskibet fra Kallundborg til Aarhuus: Ritmester v. Lichtenstein, Fru Bispinde Kofoed, Frøken Fenger, Fru Bruun, Dr. Asmussen, Procurator Kastrup, Kom. Møller, Fuldmægtig Lykke, Fru Bruun m. Datter, Beslagsmed Welløv, Cand. Jespersen, Jfr. Jespersen, Kbm. Rasmussen, Rebslager Christensen, Boghandler Smith.
Aarhuus Stifts-Tidende, 1842-11-28
Med Dampskibet fra Aarhuus til Kallundborg: Lieutenant Baron v. Rosenkrantz, Frøkenerne G. og O. v. Holck, Kurvehandler Kellner, Cand. Grove, Kjøbmand Kieldsen, Handelsbetjent Aaby, Forpagter Carøe, Seilmager Weilbach, Frøken L. Faye med Kammerjomfru, Kbm. C. A. Bruun.